joelniklaus/EU_Wikipedias huggingface dataset:
Jan Kopecký (hokejista)

Jan Kopecký (* 21. marec 1979, Kolín) je český hokejový útočník.

Je odchovancom pražskej Slávie. V polovici sezóny 2000/01 prestúpil do tímu HC Karlovy Vary. Odtial bol v sezóne 2001/02 na hosťovaní v druholigovom tíme Baník Sokolov. O sezónu na to odohral v tíme HC Havířov Panthers. Sezónu 2003/04 odohral v zámorí v ECHL v klube Idaho Steelheads. V ďalšej sezóne prišiel do Slovenskej extraligy do klubu HK 32 Liptovský Mikuláš, krátko pôsobil aj v tíme HK ŠKP Poprad. V sezóne 2006/07 sa presunul na stredné Slovensko do Zvolena, v ktorom pôsobil dve sezóny. V ďalšej sezóne 2008/09 podpísal zmluvu s metropolou východu, klubom HC Košice, s ktorým získal majstrovský titul.

Externé odkazy 

 
 
 Jan Kopecký na stránke hckosice.sk

Českí hokejisti
Hráči HC Košice
Finančný derivát

Finančný derivát (angl. financial derivative) môže byť:
derivát, ktorý je (definovaný ako) finančný nástroj, synonymum: derivátny/derivátový finančný nástroj, pozri derivát (financie)
derivát, ktorého podkladovým nástrojom je finančný nástroj, úroková sadzba, menový kurz alebo finančný index (a nie napríklad komodita), resp. v užšom zmysle len derivát, ktorého podkladovým nástrojom je finančný nástroj, pozri finančný derivát (derivát na finančný nástroj)

Externé odkazy 
 (nem.)
 (angl.)
 (slov.)
 (angl.)
Tomáš Halász

Tomáš Halász (* 25. máj 1990, Košice) je slovenský hokejový brankár.

Klubový hokej
Halász je košickým odchovancom. V najvyššej slovenskej súťaži debutoval v sezóne 2009/2010, kedy za HC Košice odchytal 9 zápasov s 89% úspešnosťou zákokov. V sezóne 2010/2011 vytvoril v Košiciach duo s Júliusom Hudáčkom. Príležitosť dostal v trinástich zápasoch, v ktorých dosiahol úspešnosť zásahov 94,27%, v priemere inkasoval len 1,48 gólu a vychytal štyri čisté kontá. V sezóne 2011/2012 odchytal v Košiciach len štyri zápasy, dosiahol v nich 88% úspešnosť zákrokov. V nasledujúcej sezóne 2012/2013 sa dohodol na hosťovaní s českým klubom HC Olomouc, zároveň si vyskúšal aj pozíciu brankárskej dvojky v extraligových Vítkoviciach. Po skončení sezóny sa s Olomoucom dohodol na predĺžení spolupráce, v 25 zápasoch dosiahol 95% úspešnosť s priemerom 1.62 inkasovaného gólu na zápas a tímu pomohol vybojovať postup do Tipsport extraligy. Pred sezónou 2014/2015 sa dohodol na zmluve s tímom HC Pardubice. Za Pardubice napokon nastúpil len v siedmich zápasoch, niekoľko zápasov tejto sezóny odohral aj v kluboch z nizšej súťaže LHK Jestřábi Prostějov a HC Dukla Jihlava. V sezóne 2015/2016 pôsobil v klube HC Košice. V devätnástich zápasoch základnej časti mal 93.86 percentuálnu úspešnosť zákrokov a priemer 1.36 inkasovaného gólu na zápas. Po skončení sezóny sa však s vedením materského klubu nedohodol na pokračovaní spolupráce. Pred sezónou 2016/2017 absolvoval skúšku v Litvínove, po ktorej si vedenie klubu ponechalo iného brankára. Následne sa na hosťovanie do konca sezóny upísal klubu z najvyššej českej súťaže BK Mladá Boleslav. Sezónu 2017/2018 odohral v českom tíme HC Orli Znojmo pôsobiacom v rakúskej EBEL lige.

Štatistiky

Externé odkazy 
 Tomáš Halász na eliteprospects.com

Referencie 	

Narodenia v 1990
Slovenskí hokejisti
Slovenskí hokejoví brankári
Hráči HC Košice
Dominik Pec

Dominik Pec (* 15. január 1985, Košice) je slovenský hokejový brankár.

Klubový hokej 
Odchovanec košického hokeja hral v klube HKm Humenné a v ďalšej sezóne prestúpil do klubu HK Lietajúce kone Prešov. Sezónu 2008/09 odchytal v klube HK Trebišov. V sezóne 2009/10 sa stal dvojkou HC Košice, kde pôsobil ako juniorský brankár, ale po jeho nepresvedčivých výkonoch skončil na farme HC Košice v Bardejove ako brankárska jednotka.

Externé odkazy 
 
 profil na oficiálnej stránke HC Košice

Narodenia v 1985
Slovenskí hokejisti
Slovenskí hokejoví brankári
Medzinárodný deň prostitútok

Medzinárodný deň prostitútok je od roku 1975 2. jún. Ide o spomienkový deň, založený organizáciami na ochranu a podporu prostitútok. V roku 1975 v Lyone vo Francúzku obsadilo viac než sto prostitútok kostol Saint-Nizier, aby tým upozornili na svoju katastrofálnu situáciu. Tento štrajk sa čoskoro rozšíril do celej krajiny a bol sprevádzaný policajnými represáliami. V dnešnej dobe sa vytvárajú spolky sexworkerov podobné odborom, v ktorých sa sexworkeri snažia presadiť spoločenskú akceptáciu svojej práce.

Poznámky

Referencie

Zdroje 

Prostitúcia
2. jún
Medzinárodné dni
Patrik Berglund

Patrik Berglund (* 2. jún 1988, Västerås, Švédsko) je švédsky hokejista hrajúci za klub NHL St. Louis Blues. V klube nosí číslo 21. Bol draftovaný v prvom kole na 23. mieste klubom St. Louis Blues v roku 2006.

Kariéra 
Patrik Berglund začal svoju profesionálnu kariéru vo švédskom druholigovom klube VIK Västerås HK sezóne 2005/06. V tomto klube ostal tri sezóny a odišiel do zámoria. V zámorí podpísal nováčikovskú zmluvu s tímom St. Louis Blues do júla 2011. Prvý gól dal 13. októbra proti Torontu. V St. Louis ho tréner Andy Murray na konci sezóny postavil do útoku s T. J. Oshiem a Davidom Pennerom, kým obidvaja sú nováčikova a len David Penner hrá druhým sezónu. Nakoniec St. Louis postúpil do play-off a Berglund bol vyhlásený za najväčšie prekvapenie ligy. V klube bol najlepší v hodnotení plus/mínus a bol kandidátom na Calder Memorial Trophy pre najlepšieho nováčika NHL. V play-off narazil jeho klub na Vancouver Canucks a prehrali 4-0 na zápasy a sám nezaznamenal ani jeden bod. Druhá sezóna sa mu veľmi nepodarila a získal len 26 bodov.

Reprezentácia 
Patrik Berglund reprezentoval Švédsko na majstrovstvách sveta juniorov v rokoch 2007 a 2008. V roku 2008 získal na MSJ striebro po porážke s Kanadou vo finále turnaja. Ale na majstrovstvách sveta v roku 2009 získal so Švédskom bronzovú medailu po výhre 4-2 nad USA v boji o tretie miesto.

Štatistiky

Externé odkazy 
Patrik Berglund - profil na NHL.com
 

Švédski hokejisti
Hráči St. Louis Blues
Hráči VIK Västerås HK
Hokejisti draftovaní klubom St. Louis Blues
Švédski strieborní olympijskí medailisti
Strieborní olympijskí medailisti v ľadovom hokeji
Účastníci MS v hokeji 2009
Účastníci MS v hokeji 2011
Osobnosti z Västerås
Dávid Halász

Dávid Halász (* 8. september 1986, Košice) je slovenský hokejový obranca.

Klubový hokej
Odchovanec klubu HC Košice hral za juniorov, v sezóne 2001/02 odohral v A mužstve Košíc 1 extraligový zápas. Sezóna 2003/04 mu priniesla odchod do Kanadskej juniorskej lige (OHL) kde pôsobil v mužstve Ottawa 67's(od roku 2003-2005) a potom išiel hosťovať do klubu London Knights do konca sezóny 2005/06. Návrat na slovenské klziská priniesla sezóna 2006/07, keď sa upísal Žiline na 1 sezónu. V sezóne 2007/08 hral v mužstve Hk Nitra. V sezóne 2009/10 sa vrátil do rodných Košíc ,kde hrá s číslom dresu 3.

Iné projekty

Externé odkazy 
 

Narodenia v 1986
Slovenskí hokejisti
Slovenskí hokejoví obrancovia
Hráči HC Košice
Interwetten Austrian Open Kitzbühel 2009

Interwetten Austrian Open Kitzbühel 2009 bol tenisový turnaj mužov, ktorý sa konal v dňoch  od 17. do 23. mája 2009  na otvorených antukových dvorcoch v rakúskom meste Kitzbühel. Titul v dvojhre získal Španiel Guillermo García López, ktorý vo finále porazil Francúza J. Benneteaua. Bol to jeho prvý titul v dvojhre na okruhu ATP.  Titul vo štvorhre získali Brazílčania Marcelo Melo a André Sá, ktorí vo finále porazili rumunský pár Andrei Pavel, Horia Tecau. Pre oboch to bol šiesty titul vo štvorhre na okruhu ATP.

Víťazi

Dvojhra mužov 

 Guillermo García López vs.  Julien Benneteau 3-6 7-61 6-3

Štvorhra mužov 

 Marcelo Melo /  André Sá vs.  Andrei Pavel /  Horia Tecau 69-7 6-2 10-7

Externé odkazy 
 Oficiálne stránky

 
Austrian Open (tenis)
ATP World Tour 2009
Michal Grman

Michal Grman (* 30. júl 1982, Liptovský Mikuláš) je slovenský hokejový obranca. 

Odchovanec MHk 32 Liptovský Mikuláš. V sezóne 2002/03 pôsobil v ŠaHK Banská Bystrica, potom odišiel do Nitry, kde odohral iba 10 zápasov a následne sa vrátil do pôvodného klubu MHk 32 Liptovský Mikuláš, kde v tej istej sezóne odohral 16 zápasov a na jej konci odišiel do Česka do druholigového tímu HC Sareza Ostrava, ktorému dopomohol k postupu do 1. českej ligy. V sezóne 2005/06 prestúpil do českého klubu HC Prostějov, kde odohral 12 zápasov, v ktorých nebodoval. V tej istej sezóne sa vrátil do tímu MHk 32 Liptovský Mikuláš. V sezóne 2007/08 odohral sezónu v MsHK Žilina. V ďalšej sezóne sa znovu vrátil domov do Liptovského Mikuláša, ale dlho tam neostal, nakoľko v tíme HC Košice bola veľká maródka v obrane, odišiel do tohto tímu na hosťovanie. Pôvodne tam mal ostať do februára, ale nakoniec predĺžil hosťovanie do konca sezóny, čo sa mu vyplatilo a pomohol tak tímu HC Košice získať titul Majstra Slovenska pre sezónu 2008/09. Pred začiatkom sezóny 2009/10 sa upísal tímu HC Košice na 4 sezóny.

Reprezentácia 
V slovenskom drese odohral 2 zápasy, zatiaľ neskóroval.

Externé odkazy 
 
 
 profil na oficiálnej stránke HC Košice

Narodenia v 1970
Slovenskí hokejisti
Osobnosti z Liptovského Mikuláša
Hráči HC Košice
Ženská dvojhra na Warsaw Open 2009

Ženská dvojhra na Warsaw Open 2009 sa hrala ako súčasť Warsaw Open 2009 od 18. do 23. mája 2009. Titul získala Rumunka Alexandra Dulgheruová, ktorá vo finále porazila Ukrajinku A. Bondarenkovú 7-63 3-6 6-0. Bol to jej prvý titul v dvojhre na okruhu WTA.

Nasadenie

Odmeny a body do rebríčka

Výsledky

Finále

Horná polovica

Dolná polovica

Kvalifikácia

Nasadenie

Odmeny a body do rebríčka

Výsledky

Externé odkazy 
 Turnaj na stránkach WTA

Warsaw Open 2009
Radek Deyl

Radek Deyl (* 14. september 1989, Košice) je slovenský hokejový obranca.

Klubový hokej 
Odchovanec Košického hokeja. Od roku 2003-2007 hral za 18 ročných a v roku 2007 za 20 ročných Košičanov. V sezóne 2007/08 pôsobil v klube HK VTJ Trebišov. V ďalšej sezóne sa zúčastnil projektu SR 20, v ktorom hráči do 20 rokov hrali s klubmi extraligy. Po úspešnom šampionáte sa vrátil do rodného HC Košice, s ktorým získal 4 tituly z toho jedinečný majstrovský hetrik.Na konci sezóny 2014/2015 prestúpil do českého tímu HC Energie  Karlovy Vary.

Tituly  
 2008/09 - HC Košice
 2009/10 - HC Košice
 2010/11 - HC Košice
 2013/14 - HC Košice

Klubová štatistika

Reprezentácia 
V slovenskej reprezentácii  odohral zápasy do 20 rokov.

Externé odkazy 
 
 Radek Deyl na eliteprospects.com

Slovenskí hokejisti
Slovenskí hokejoví obrancovia
Hráči HC Košice
Osobnosti z Košíc
Hráči HK Orange 20
Hráči HK Trebišov
Hráči HC Karlovy Vary
Hráči HC 46 Bardejov
Obvodný úrad

Obvodný úrad (-termín podľa zákona) alebo obvodný úrad všeobecnej štátnej správy bol na Slovensku od roku 2004 miestny orgán štátnej správy pre oblasť všeobecnej vnútornej správy, živnostenského podnikania, civilnej ochrany a riadenia štátu v krízových situáciách mimo času vojny a vojnového stavu, ktorý bol zodpovedný za jeden územný obvod, tvorený (spravidla) skupinou susediacich okresov (prehľad územných obvodov je uvedený v prílohe k zákonu 515/2003). 

Ako "obvodné úrady" sa nepresne (teda v rozpore s terminológiou použitou v zákone) označovali aj obvodné úrady špecializovanej štátnej správy; tieto existovali paralelne k obvodným úradom všeobecnej štátnej správy. 

Obvodné úrady boli vytvorené k 1.1. 2004 a nahradili dovtedajšie okresné úrady (namiesto niektorých okresných úradov fyzicky vznikli obvodné úrady, namiesto iných len tzv. pracovisko obvodného úradu, iné okresné úrady zanikli). K 1.10.2007 boli navyše zrušené krajské úrady všeobecnej štátnej správy a namiesto nich boli vytvorené tzv. obvodné úrady v sídle kraja, ktorých územným obvodom bol celý kraj, a ktoré prevzali časť ich agendy. K 1.1.2013 obvodné úrady v sídle kraja prevzali aj agendu k tomu dňu zrušených krajských úradov špecializovanej štátnej správy.

K 1.10.2013 boli obvodné úrady zrušené a nahradili ich okresné úrady.

Zdroje 
 Obvodné úrady
 zák. č. 515/2003 Z.z. v znení zák. 263/2006 Z.z. a 254/2007 Z.z.
 Činnosť obvodného úradu a obvodného úradu v sídle kraja

Verejná správa
Dárius Rusnák

Dárius Rusnák (* 2. december 1959, Ružomberok) je býalý slovenský hokejový útočník. Odchovanec ŠaHK Banská Bystrica neskôr krátko pôsobil v tíme Spartak BEZ Bratislava. Od roku 1976 do roku 1989 bol hráčom HC Slovan Bratislava s výnimkou sezóny 1987/88 keď hral za HC Dukla Jihlava. Od roku 1989 do konca kariéry bol hráčom KalPa Kuopio vo fínskej lige. V lige odohral 436 zápasov a dal v nich 186 gólov. Draftoval ho tím Philadelphia Flyers v roku 1987 v 11. kole ako 230. v poradí.
Po skončení kariéry trénoval HC Slovan Bratislava.  Jeho syn Ondrej je tiež hokejista. V roku 2009 ho uviedli do Siene slávy slovenského hokeja.

Od 1. apríla 2000 pôsobil v Kancelárii prezidenta SR ako vedúci oddelenia pre styk s verejnosťou. V roku 2014 bol obvinený z výtržnosti v kaviarni Prezidentka, kde mal pod vplyvom alkoholu vulgárnymi výrokmi napadnúť dve ženy za to, že sa medzi sebou rozprávali po maďarsky a následne mal fyzicky napadnúť dvojicu mladých mužov, ktorí sa ich zastali. Po tejto afére Kanceláriu prezidenta SR opustil.

Je členom výkonného výboru SZĽH.

Reprezentácia 
Je držiteľom striebornej medaily zo ZOH 1984, Majster sveta 1985, strieborný z MS 1982 – 83. V česko-slovenskom drese zaznamenal 156 štartov dosiahol v nich 68 gólov. Na Majstrovstvách sveta 1985 prispel významným spôsobom k zlatej medaile ako kapitán tímu. 
Reprezentoval Československo na Majstrovstvách sveta v ľadovom hokeji hráčov do 20 rokov v rokoch 1978 a 1979, a tiež na Majstrovstvách sveta v ľadovom hokeji v rokoch 1981, 1982, 1983, 1985 a 1986.

Referencie

Externé odkazy 
 
 

Slovenskí hokejisti
Majstri sveta v ľadovom hokeji
Strieborní olympijskí medailisti v ľadovom hokeji
Česko-slovenskí strieborní olympijskí medailisti
Slovenskí hokejisti draftovaní NHL
Hokejisti draftovaní klubom Philadelphia Flyers
Členovia Siene slávy slovenského hokeja
Osobnosti z Ružomberka
Hráči KalPa Kuopio
Hráči HC Slovan Bratislava
Účastníci MS v hokeji 1985
Maďarské kráľovstvo

Maďarské kráľovstvo () bol štátny útvar v rokoch 1920 – 1946, (spočiatku) na území dnešného Maďarska; v Maďarsku je často vnímaný ako obnovenie Uhorského kráľovstva spred roku 1918. Štát vznikol ako dôsledok Trianonskej zmluvy v dôsledku rozpadu Rakúsko-Uhorska po prvej svetovej vojne.

História 
V roku 1920 maďarský parlament obnovil konštitučnú  monarchiu, ale štát viedol v podstate admirál Miklós Horthy, silne pravicový antikomunista. Štát hnaný maďarským nacionalizmom a antisemitizmom od začiatku úzko spolupracoval s fašistickým Talianskom od konca 20. rokov a neskôr aj s Adolfom Hitlerom. Maďarsko mala po celú dobu pomerne zlé vzťahy so svojimi susedmi. Tí v dôsledku maďarského ohrozenia v medzivojnovom období vytvorili tzv. Malú dohodu.

Po prvej viedenskej arbitráži v roku 1938 štát získal časť územia južného Slovenska a Podkarpatskú Rus, oblasti so značným zastúpením maďarského etnika. Neskôr Hitler presvedčil Rumunsko, nech prenechá Maďarsku aj časť Transylvánie. Počas druhej svetovej vojny spolupráca s Nemeckom prerástla do vojenského spojenectva. Pripojila sa k nacistickému vpádu do Juhoslávie i ZSSR. 12. januára 1943 bola v oblasti Voroneže zničená podstatná časť maďarských vojsk pôsobiacich na teritóriu Sovietskeho zväzu. Vojna a najmä jej negatívne dôsledky spôsobili odpor medzi obyvateľstvom a Horthy začal v roku 1944 tajne hľadať spôsob rokovania o prímerí so Spojencami. 19. marca 1944 bolo preto Maďarské kráľovstvo okupované nemeckými vojskami. Po obsadení nacistami došlo k deportáciám Židov do koncentračných táborov.

V októbri 1944 bol Horthy pre pokus o ďalšie rokovanie o mieri so spojencami zatknutý nacistami, na jeho miesto bol dosadený vodca radikálnej fašistickej strany Šípové kríže F. Szálasi. Sovieti, ktorí vstúpili do Maďarského kráľovstva z východu v noci z 21. na 22. decembra 1944 vytvorili v Debrecíne komunistickú vládu. V štáte existovalo aj protinacistické partizánske hnutie. Po vojne sa moci v štáte chopili komunisti.

Pozri aj 
 Maďarsko
 Miklós Horthy
 Bitka o Budapešť
 Druhá svetová vojna

Dejiny Maďarska
Dejiny Slovenska
Uhorsko
Zaniknuté štáty
Zaniknuté štáty Európy
Zaniknuté štáty na území Slovenska
INTEGRAL

INTEGRAL (International Gamma Ray Astrophysics Laboratory) je vedecká družica Európskej kozmickej agentúry (ESA). Je určená predovšetkým na snímanie astronomických zdrojov gama žiarenia a je zároveň najcitlivejším astronomickým observatóriom v tejto oblasti spektra. 

INTEGRAL vznikol spoluprácou európskych štátov združených v ESA, ale okrem nich sa na jej vedeckom vybavení podieľali aj USA, Rusko, Česko a Poľsko (posledné dva štáty sú už v súčasnosti členmi ESA). Štart prebehol 17. októbra 2002 z kozmodrómu Bajkonur s nosnou raketou Proton-K. Štvrtý stupeň rakety ho naviedol na veľmi vzdialenú a zároveň výstrednú obežnú dráhu okolo Zeme. Apogeum dráhy INTEGRAL-u leží približne v tretine vzdialenosti Mesiaca od Zeme. Hlavným cieľom misie je vytvoriť podrobnú mapu oblohy v gama spektre s vysokým rozlíšením.

Opis 
INTEGRAL má nepravidelný tvar s dĺžkou 5 metrov a s priečnym rozmerom 3,7 metra. Elektrickú energiu jej zabezpečuje pár solárnych panelov. Orientačný a stabilizačný systém družice zabezpečujú gyroskopy a do roku 2020 jednozložkové hydrazínové trysky. Po neočakávanej poruche v lete 2020 sa trysky prestali používať a ovládanie teleskopu plne prebrali gyroskopy.

Vedecké prístroje

 spektrometer SPI (Spectrometer on INTEGRAL)
 kamera IBIS (Imager on Board INTEGRAL Spacecraft) na vytváranie lokalizačných snímok zábleskov gama
 detektor röntgenového žiarenia JEM-X (Joint European Monitor - X-ray)
 optický monitor OMC (Optical Monitoring Camera) umožňujúci vytvárať snímky vo viditeľnej časti spektra

Priebeh letu 
Štart s nosnou raketou Proton-K prebehol 17. októbra 2002 v čase 04:41:00 UT. V čase 04:50:39 UT bola družica navedená na vyčkávaciu dráhu a v čase 05:50:26 na výslednú. 23. októbra prebehla korekcia dráhy za účelom zvýšenia perigea. O deň neskôr sa uskutočnili prvé kalibračné merania a sonda minula Van Allenove radiačné pásy. Do konca októbra prebehli ďalšie tri dráhové korekcie.

Objavy 
Družici INTEGRAL sa podarilo zaznamenať obrovské množstvo zábleskov gama, približne jeden každý deň, a asi 20 premenných gama zdrojov. Za prvé štyri mesiace INTEGRAL získal potrebné údaje na vytvorenie mapy Galaxie v gama spektre. Z údajov družice INTEGRAL možno zistiť zmeny chemického zloženia Galaxie, ktoré sa odohrali v nedávnej minulosti, a to na základe sledovania gama emisií, ktoré vznikajú pri rozpade rádioaktívneho izotopu hliníka. Ďalším objavom sú anihilačné čiary v jadre Galaxie, čo svedčí o prítomnosti antihmoty v jadre Galaxie. Prispela tiež k poznaniu čiernych dier a kvazarov.

Zdroje 
 http://www.aldebaran.cz/sondy/sondy/02_int.html
 2002-048A - INTEGRAL
 

Európske umelé družice
Kozmické observatóriá
Prebiehajúce misie
Kozmonautika v 2002
Ženská štvorhra na Warsaw Open 2009

Ženská štvohra na Warsaw Open 2009 sa hrala ako súčasť Warsaw Open 2009 od 18. do 23. mája 2009.  Titul získali Američanky Raquel Kopsová-Jonesová a Bethanie Matteková-Sandsová, ktoré vo finále porazili čínsky pár Jen C’, Čeng Ťie 6-1 6-1. Pre R. Kopsová-Jonesovú to bol tretí a pre B. Sandsovú siedmy titul vo štvorhre na okruhu WTA.

Nasadenie

Odmeny a body do rebríčka

Výsledky

Externé odkazy 
 Turnaj na stránkach WTA

Warsaw Open 2009
Ženská dvojhra na Internationaux de Strasbourg 2009

Ženská dvojhra na Internationaux de Strasbourg 2009 sa hrala ako súčasť Internationaux de Strasbourg 2009 od 18. do 23. mája 2009. Titul získala Francúzka Aravane Rezaïová, ktorá vo finále porazila Češku L. Hradeckú 7-62 6-1. Bol to jej prvý titul v dvojhre na okruhu WTA.

Nasadenie

Odmeny a body do rebríčka

Výsledky

Finále

Horná polovica

Dolná polovica

Kvalifikácia

Nasadenie

Odmeny a body do rebríčka

Výsledky

Externé odkazy 
 Turnaj na stránkach WTA

Internationaux de Strasbourg 2009
Ženská štvorhra na Internationaux de Strasbourg 2009

Ženská štvohra na Internationaux de Strasbourg 2009 sa hrala ako súčasť Internationaux de Strasbourg 2009 od 18. do 23. mája 2009.  Titul získali Francúzka Nathalie Dechyová a Talianka Mara Santangelová, ktoré vo finále porazili francúzsky pár Claire Feuersteinová, Stéphanie Foretzová 6-0 6-1. Pre N. Dechyovú to bol siedmy a pre M. Santangelovú deviaty titul vo štvorhre na okruhu WTA.

Nasadenie

Odmeny a body do rebríčka

Výsledky

Externé odkazy 
 Turnaj na stránkach WTA

Internationaux de Strasbourg 2009
Robert Edward Lee

Robert Edward Lee (* 19. január 1807, Stratford Hall, Virgínia, USA – † 12. október 1870, Lexington, Virgínia, USA) bol americký generál, ktorý sa vyznamenal počas americkej výpravy proti Mexiku a najmä ako veliteľ konfederačných vojsk v Americkej občianskej vojne. Je považovaný za jedného z najlepších vojvodcov 19. storočia a majstra obranných a ústupových bojov. 

Narodil sa v Severnej Virgínii, po vypuknutí americkej občianskej vojny mu prezident Abraham Lincoln ponúkol funkciu vrchného veliteľa Únie, Lee však zostal verný Severnej Virgínii, ktorá sa pridala ku Konfederácii. Po dlhú dobu aktívnymi výpadmi udržoval v šachu silnejšie severoamerické vojská, v bitke pri Chancellorsville už siahal po cieli svojich snáh: zničení Potomackej armády a víťazstve Konfederácie. Severanom sa však podarilo kvôli smrti generála Jacksona a následnému zmätku včas ustúpiť. V bitke pri Gettysburgu v júli 1863 bol Lee porazený a jeho elitné jednotky utrpeli strašné straty. Po zvyšok vojny vytrvalo vzdoroval zničujúcej presile severoamerických vojsk, ktorým opakovane spôsoboval značné straty, avšak bol postupne zatlačovaný a nakoniec so svojou vyčerpanou armádou kapituloval pri Appomattoxe.

Iné projekty

Externé odkazy 
 Douglas Southall Freeman: R. E. Lee
 Robert E. Lee: Commanding Confederate General

Zdroj 

Generáli USA
Osobnosti americkej občianskej vojny
Osobnosti z Virgínie
Aaron Klug

Aaron Klug (* 11. august 1926, Želva, Litva – † 20. november 2018, Cambridge, Spojené kráľovstvo) bol britský biochemik juhoafrického pôvodu, držiteľ Nobelovej ceny za chémiu za rok 1982.

Sekundárne zdroje udávajú miesto narodenia Johannesburg v JAR, ale podľa vlastných autobiografických zdrojov sa narodil v Želve, a až vo veku jeho dvoch rokov sa rodina presťahovala Juhoafrickej republiky, kde neskôr vyrastal. Študoval na University of the Witwatersrand v Johannesburgu a na univerzite v Kapskom meste.

Bol profesorom molekulárnej biológie na Univerzite v Cambridgei. S manželkou, choreografkou Liebe Bobrow, mal dvoch synov.

V roku 1982 získal Nobelovu cenu za chémiu za vývoj kryštalografického elektrónového mikroskopu a výskum štruktúr biologicky dôležitých komplexov Nukleová kyselina-proteín.

Externé odkazy 
 The People's Archive interview
 Biografia Aarona Kluga  na nadácii Nobel Foundation
 Klugovo interview s Harry Krotom
 Aaron Klug u Boba Weintrauba
 Oficiálna stránka ceny Louisa Gross Horwitzovej
 Klugovo interview s Alanom Macfarlaneom 11. decembra 2007 (film)

Nositelia Nobelovej ceny za chémiu
Britskí biochemici
Juhoafrickí chemici
Anglickí chemici
Chemici židovského pôvodu
Prezidenti Kráľovskej spoločnosti
Anglické osobnosti židovského pôvodu
Držitelia Copleyovej medaily
Juhoafrickí nositelia Nobelovej ceny
Členovia Kráľovskej spoločnosti
Členovia Francúzskej akadémie vied
Členovia United States National Academy of Sciences
Členovia American Academy of Arts and Sciences
Municipálne mesto

Municipálne mesto alebo municipiálne mesto môže byť:
v Uhorsku: kategória miest od roku 1870, pozri municipálne mesto (Uhorsko)
v Nemecku v ranom novoveku: zemepanské mesto ako opak ríšskeho mesta
v Česku 1751 – 1850: mesto, v ktorom sa popri závislosti od vrchnosti prejavoval aj zreteľný správny vplyv krajského úradu, teda štátu

Municípium alebo zriedkavejšie municip(i)álne mesto môže byť:
v starovekom Ríme: kategória miest, pozri municípium (staroveký Rím)
v Rumunsku: kategória miest, pozri municípium (Rumunsko)

Municípium bola v Uhorsku a potom v Maďarsku do roku 1950 župa, municipálne mesto a iná územná jednotka s obdobným postavením, pozri municípium (Uhorsko)
Deutsches Zentrum für Luft- und Raumfahrt

Deutsches Zentrum für Luft- und Raumfahrt e. V. (skratka: DLR) je národné výskumné centrum pre letectvo a vesmír, energetiku a dopravu financované Nemeckom. Jeho jednotlivé výskumné strediská sa nachádzajú na rôznych miestach v celom Nemecku, ústredie je v Kolíne nad Rýnom. Založené bolo v roku 1997, ale jeho základy siahajú až do roku 1969. Zamestnáva približne 6 000 ľudí a v roku 2008 hospodárilo s rozpočtom 1,301 miliárd eur.

Organizácia stojí za výrobou High Resolution Stereo Camera na palube planetárnej sondy Mars Express. Ide o organizáciu, ktorá je integrovaná do ESA.

Referencie

Iné projekty

Externé odkazy 

 Oficiálna stránka – nemecká verzia
 Oficiálna stránka – anglická verzia

Kozmonautika v Nemecku
Kozmické agentúry
Európska vesmírna agentúra
Organizácie založené v 1997
Farnosť Zvolen-Západ

Farnosť Zvolen-Západ je rímskokatolícka farnosť dekanátu Zvolen. Patrónom farnosti je svätý Dominik Guzmán.

Farnosť bola zriadená 31. októbra 1998 pri rehoľnom dome založenom 10. februára 1995. Na ďalší deň, 1. novembra 1998, bol rehoľný dom povýšený na konvent. Farnosť je pod správou dominikánskych bratov, administrátorom je v súčasnosti Fr. Šimon Ján Tyrol OP. V roku 1999 bola pre veriacich Banskobystrickej diecézy farnosť povýšená na centrum úcty k Ružencovej Panne Márii.

Súčasťou farnosti je kostol svätého Dominika, ktorý 31. októbra 1998 konsekroval diecézny biskup Mons. Rudolf Baláž. Kostol je priamo prepojený s Dominikánskym kláštorom a je tak súčasťou väčšieho komplexu budov. Kláštor obýva približne 11 rehoľníkov, z ktorých väčšina sú kňazi a jeden študent, a jeden novic.

Referencie

Externé odkazy 
 Oficiálne stránky farnosti

Farnosti dekanátu Zvolen
Pavel Černý

Pavel Černý (* 1970, Praha) je český organista a pedagóg.

Absolvoval Štátne konzervatórium a Akadémiu múzických umení v Prahe (prof. Jan Hora a doc. Jaroslav Tůma). Už počas štúdií získal množstvo ocenení v medzinárodných súťažiach, napríklad za organovú interpretáciu v Lubľani a Prahe. Zúčastnil sa mnohých festivalov ako Pražská jar a od roku 2008 vyučuje na pražskej HAMU.

Zdroje 
 Hudobný slovník

Narodenia v 1970
Českí organisti
Českí pedagógovia
Katedrála Notre-Dame (Štrasburg)

Katedrála Notre Dame v Štrasburgu (nem. Liebfrauenmünster) je rímskokatolícka katedrála vo francúzskom Štrasburgu. Je jedným z najlepších príkladov vrcholnej gotickej architektúry. Stavba prebiehala v rokoch 1015 – 1439 a najväčšiu zásluhu na jej výstavbe mal nemecký architekt Erwin von Steinbach medzi rokmi 1277 – 1318. Bola postavená na mieste skoršej rímskej svätyne. Hoci dnes leží katedrála na francúzskom území, architektonicky patrí skôr do tradície nemeckého gotického staviteľstva.

So svojimi 142 metrami bola medzi rokmi 1625 a 1874 najvyššou stavbou na svete. V roku 1874 ju prekonal Kostol sv. Mikuláša v Hamburgu.

V rokoch 1769 až 1789 tu pôsobil ako kapelník český hudobný skladateľ František Xaver Richter.

Iné projekty

Pozri aj 
 Zoznam najvyšších veží na svete

Externé odkazy 
 Oficiálne stránky Štrasburgu o katedrále 
 Cathédrale de Strasbourg 
 Hlavný organ zostavený v roku 1385

Zdroj 

Štrasburg
Štrasburg
Rímskokatolícke kostoly vo Francúzsku
Architektúra z 1439
Stavby v Štrasburgu
Preparovaná gitara

Preparovaná gitara je gitara, ktorá je upravovaná tak, že sa mení jej zvuk tým, že sa medzi jej struny vkladajú, alebo upevňujú rozličné predmety (drevené, železné, gumené, papierové). Prvým známym gitaristom, ktorý začal experimentovať s týmto spôsobom hry na tento nástroj bol v 60. rokoch Keith Rowe, ktorý napodobnil obdobný efekt, použitý Johnom Cagem pri hre na klavír.

Zoznam gitaristov
 Derek Bailey
 Glenn Branca
 Fred Frith
 Yuri Landman
 Thurston Moore, Sonic Youth
 Lee Ranaldo, Sonic Youth
 Keith Rowe

Pozri aj 
 Preparovaný klavír

Literatúra
 Prepared Guitar Techniques – Matthew Elgart/Peter Yates (Elgart/Yates Guitar Duo) ISBN 978-0-939297-88-7, California Guitar Archives, 1990 
 Nice Noise – Bart Hopkin & Yuri Landman ISBN 978-0-972-731-36-2, Experimental Musical Instruments, 2012 

Gitary
Blanka Matragi

Blanka Matragi (* 20. február 1953, Světlá nad Sázavou) je česká módna návrhárka.

Životopis 
V rodnom meste sa po absolvovaní základnej školy vyučila za brusičku skla. Potom pokračovala v štúdiu v Železnom Brode a v roku 1974 ukončila štúdium na strednej umelecko-priemyselnej škole sklárskej. V tom istom roku začala študovať odbor výtvarníctvo na Umelecko-priemyselnej Vysokej škole v Prahe. Svoje vysokoškolské štúdium ukončila v roku 1980 získaním titulu „akademická maliarka“ a v tom istom roku sa presťahovala do Bejrútu s manželom Dr. Ing. Makramom Matragim, CSc., za ktorého sa vydala v roku 1979. 

Prvý veľký zlom v jej kariére nastal v roku 1976, keď vyhrala celoštátnu súťaž pre módnych návrhárov, čo jej pomohlo zaradiť sa medzi najznámejších módnych návrhárov strednej Európy. Následne vyhrala súťaž v roku 1978 o navrhnutie námetovej kolekcie v Moskve, kde taktiež usporiadala výstavu svojej kolekcie. Po presťahovaní sa do Bejrútu bola nútená začínať odznova, no aj v tejto krajine rozoznali jej talent a bola schopná pomaly si vybudovať úspešnú kariéru. V roku 1982 sa jej natoľko darilo, že si otvorila vlastný módny salón „Blanka Haute Couture“, kde pokračovala v tvorbe svojich modelov.

Blanka a jej modely sú preslávené nielen v Česku, ale predovšetkým na Blízkom východe, kde medzi jej popredných klientov patrí európska a libanonská „high society“. Jej modely sú obzvlášť vyhľadávané a obľúbené u sestier, manželiek a dcér kráľov, šejkov a emirov z krajín Perzského zálivu. 

Blanka sa vrátila k sklárstvu, ktoré pôvodne vyštudovala, v roku 1999, keď navrhla novú kolekciu pod názvom „New Line“ pre sklárne v Kamenickom Šenove a taktiež sklenenú bižutériu pre firmu Moser, pre ktoré usporiadala prehliadku v Bejrúte v tom istom roku. 

Modely vytvorené Blankou sú unikátne; mali o ne záujem nielen bohaté a vplyvné ženy sveta, ale aj módne časopisy a televízne spoločnosti. V rokoch 1982 – 1997 usporiadala veľa módnych prehliadok, na ktorých prezentovala svoje kolekcie. Blanka už vyše dvadsať rokov oblieka high society v Libanone a v Európe.

Ocenenia
23. apríl 2002  – Európska cena umenia
30. august 2002 – Medzinárodná cena Salvadora Dalího
30. august 2002 – národná cena František Kupka 2002
3. októbra 2003 – titul „Významná česká žena vo svete“
2. mája 2007    – cena český bestseller 2006 – za autobiografickú knihu

Externé odkazy
 Oficiálna stránka 
 Blanka Matragi na osobnosti.cz
 Módny salón

Českí módni návrhári
Libanonskí módni návrhári
Libanonskí podnikatelia
Libanonské osobnosti českého pôvodu
Národní (Praha)

Národní (v minulosti Národní třída) je jedna z významných tried v Prahe. Nachádza sa na rozhraní Starého Mesta a Nového Města, juhozápadným smerom od stredu metropoly, spája Most Légií s Jungmannovým náměstím. V miestach Národní třídy stávali v stredoveku hradby.

Dejiny 

V 19. storočí bol názov Nové Aleje (nemecky Neue Allee), jej pomenovanie sa časom menilo: V alejích, V nových alejích, V stromořadí, Uršulinská, U Řetězového mostu či Ferdinandova. V 19. storočí pozdĺž nej vzniklo veľa dôležitých budov a inštitúcií, ako je napríklad Národní divadlo, Akadémia vied Českej republiky, či kaviareň Slavie v paláci Lažanských. Viedli tadiaľ už koncom 19. storočia (1885) aj koľajnice konskej železnice (Koněspřežná dráha), ktoré sa pred Reťazovým mostom (Most císaře Františka I.) obracali po nábreží naspäť do centra. V 20. storočí došlo k zmene; mnohé staré budovy boli zbúrané a trieda rozšírená. Neskôr pribudol obchodný dom Máj (dnes Tesco), ktorý bol v roku 2007 vyhlásený za kultúrnu pamiatku, hlavne vďaka originálnej konštrukcii. V polovici 80. rokov bola nablízku vybudovaná rovnomenná stanica metra a časť električkovej trate po Národnej smerom na Můstek bola zrušená. S 80. rokmi prišla zmena – časť kláštora vedľa Národného divadla bola zbúraná, aby ustúpila brutalistickej Novej scéne, otvorenej v roku 1983. 17. novembra 1989 tu došlo k známemu zásahu zložiek Verejnej bezpečnosti proti študentom. Začala tak tzv. Nežná revolúcia, ktorá znamenala definitívny koniec komunistického režimu v Česko-Slovensku.

Zdroje

Referencie 

Staré Mesto (Praha)
Ulice v Prahe
Akademie múzických umění v Praze

Akadémia múzických umení v Prahe (AMU) je česká vysoká škola, ktorá bola založená roku 1945.

Fakulty AMU 
Vysoká škola múzických umení v Prahe má v súčasnosti tri fakulty:
 Divadelná fakulta Akadémie múzických umení (DAMU)
 Hudobná fakulta Akadémie múzických umení (HAMU)
 Filmová a televízna fakulta Akadémie múzických umení (FAMU)

Externé odkazy 
 Oficiálné stránky
 Hudobný slovník

Akadémia múzických umení v Prahe
Vysoké školy v Česku
Organizácie založené v 1945
Školy v Prahe
Peter Slamečka

Peter Slamečka je hráč na klávesové nástroje v slovenskej rockovej skupine Gladiator. Okrem toho pôsobí ako hudobný pedagóg v súkromnej umeleckej škole ARS Studio v Nitre. Peter Slamečka bol jedným z porotcov súťaže Slovak Live Awards, ktorej finále sa konalo 24. a 25. novembra 2007. Vo voľnom čase rád chodí do prírody, športuje, alebo hrá biliard. Pochádza z Nitry.

Zdroje 
Stránka skupiny Gladiátor – Peter Slamečka
Stránka fanklubu skupiny Gladiátor – Peter Slamečka

Gladiator
Slovenskí klaviristi
Slovenskí hudobní pedagógovia
Osobnosti z Nitry
The 500 Greatest Albums of All Time

The 500 Greatest Albums of All Time (500 najlepších albumov všetkých čias) je zoznam, ktorý v novembri 2009 uverejnil časopis Rolling Stone. Tento zoznam je výsledkom hlasovania 273 rockových hudobníkov, hudobných kritikov a predstaviteľov hudobného priemyslu, z ktorých každý pridal 50 tipov na album.

Žánrovo je tento zoznam rozptýlený do popu, rocku, ska, soulu, blues, folku, džezu, je v ňom zastúpený aj hip hop, sú v ňom albumy, kde sú kombinované všetky menované štýly. Firma Ernst & Young, ktorá výsledok voľby vyhodnotila oznámila, že do zoznamu sa dostalo 1 600 hudobných titulov.

V roku 2009 bola vydaná knižná publikácia The 500 Greatest Albums of All Time, ktorej predslov napísal americký hudobník Steven Van Zandt (okrem iného hráva v sprievodnej kapele Bruce Springsteena). Podľa predhovoru boli zo zoznamu v tomto knižnom vydaní vyradené niektoré kompilácie a dva albumy Roberta Johnsona boli spojené do jedného s názvom The Complete Recordings. Vďaka týmto úpravám sa vytvorilo miesto pre zaradenie ďalších ôsmich albumov.

Podobne ako pri iných podobných zoznamoch časopisu Rolling Stone, väčšina albumov pochádza z britskej a severoamerickej hudobnej produkcie. Iba dva albumy sú z neanglofónnych krajín: Trans-Europe Express, od nemeckej kapely Kraftwerk (#253) a kubánska nahrávka Buena Vista Social Club (#260). V prvej desiatke albumov sú nosiče, ktoré boli nahraté v 60. a 70. rokoch a iba päť interpretov ženského pohlavia má svoje albumy v prvej stovke. V zozname 500 najlepších albumov všetkých čias časopisu Rolling Stone sa nachádza niekoľko kompilácií (teda aj Greatest hits) a soundtrackov.

Zoznam prvej stovky albumov

Umelci, ktorí majú v zozname najviac albumov 
 11 - The Beatles (štyri albumy sú prvej desiatke, vrátane absolútneho prvenstva) 
 10 - Bob Dylan (dva albumy má v prvej desiatke)
 10 - The Rolling Stones (jeden v prvej desiatke)
 8 - Bruce Springsteen 
 7 - The Who 
 6 - Elton John 
 6 - David Bowie 
 5 - Led Zeppelin 
 5 - U2
 jedinou ženou, ktorá má v zozname štyri albumy je Madonna.

Počty albumov podľa dekád 
 50. roky a skôr – 29 (5.8%)
 60. roky – 126 (25.2%) (sedem v prvej desiatke)
 70. roky – 183 (36.6%) (tri v prvej desiatke)
 80. roky – 88 (17.6%)
 90. roky – 61 (12.2%)
 po roku 2000 – 13 (2.6%)

Referencie

Pozri aj 
 Rolling Stone
 Rolling Stone’s 500 Greatest Songs of All Time

Externé odkazy 
 zoznam na webstránkach časopisu Rolling Stone.

Albums
Broskyňa obyčajná

Broskyňa obyčajná (Prunus persica, syn. Persica vulgaris) je strom z čeľade ružovité (Rosaceae).

Taxonómia 
Väčšinou je zaradený ako druh z rodu slivka (Prunus), ale v niektorých systémoch tvorí samostatný rod broskyňa (Persica) s jediným druhom broskyňa obyčajná (Persica vulgaris).

Opis 
Opadavý menší strom s nízkou, široko rozloženou korunou, často dorastá len do veľkosti kra. Kôra je spočiatku hladká, neskôr rozpukaná na brázdy a trhliny. Listy sú kopijovité, dlhé 5-15 cm a iba 2-4 cm široké, na okraji mierne zúbkaté. Kvety sú usporiadané jednotlivo alebo vo dvojiciach. Kvetné lupienky sú biele, ružové alebo červenkasté, nepredĺžené. Kôstkovice sú husto zamatovo chlpaté, bledozelenej farby. Tento ker/strom pochádza pravdepodobne z Číny.

Iné projekty

Externé odkazy 
 Biolib.cz
 Broskvoň obecná - Prunus persica/Persica vulgaris

Ružovité
Ovocné stromy
Listnaté stromy
Medonosné rastliny
Kôstkovice
Maják na konci sveta

Maják na konci sveta (1905, Le Phare du bout du monde) je prvý posmrtne vydaný dobrodružný román francúzskeho spisovateľa Julesa Verna zaradený do jeho cyklu Podivuhodné cesty (Les Voyages extraordinaires).

Verne rozpísal tento román roku 1901 a príležitostne na ňom pracoval až do roku 1903. Nakladateľ Hetzel prejavil o jeho vydanie záujem tesne pred autorovou smrťou roku 1905, takže sa Verne za svojho života vydania nedočkal a ani nestihol knihu na vydanie úplne pripraviť. Tieto práce dokončil po otcovej smrti až jeho syn Michel, ktorý rukopis tiež čiastočne upravil. Podľa mnohých odborníkov nie sú tieto úpravy nijako zásadné, a preto je niekedy Maják na konci sveta považovaný za posledné autentické Vernovo dielo. Napriek tomu ide o prvý Vernov román, ktorý bol do cyklu Podivuhodné cesty zaradený až jeho synom.

Obsah románu  
 
Zo seriálu dobrodružných a fantastických Vernových kníh je tento príbeh o statočnom strážcovi argentínskeho majáku jeden z najpravdepodobnejších. Traja muži, Vasquez, Felipe a Moriz, sú ponechaní ako strážcovia nového majáku na malom ostrove Štátov (Isla de los Estados) v Atlantickom oceáne asi dvesto kilometrov severovýchodne od mysu Horn s tým, že budú za tri mesiace vystriedaní. Ostrov má však bohužiaľ ešte iného obyvateľa, a to bandu pirátov, vedenú mužom menom Kongre, ktorí si z ostrova urobia skrýšu pre svoju nakradnutú korisť. Piráti Felipeho a Morize zavraždia, zmocnia sa majáku a Vasquez je nútený utiecť do vnútra ostrova. Čoskoro kvôli nefunkčnosti majáka stroskotá pri ostrove loď, z ktorej sa ako jediný zachráni prvý dôstojník John Davis. Vasquez sa s ním dohovorí, že sa spoločne pirátom pomstia. Zo stroskotanej lode vyslobodia delo, pomocou ktorého zabránia pirátom odplávať. Tí sú nakoniec po príchode vojenskej lode s novými strážcami pochytaní. Porazený Kongre spácha samovraždu.

Filmové adaptácie  
Podľa knihy bol v roku 1971 natočený americký film režiséra Kevina Billingtona The Light at the Edge of the World (Maják na konci sveta) s Kirkom Douglasom a Yulom Brynnerom v hlavných úlohách.

Iné projekty

Externé odkazy 
 http://ld.johanesville.net/dila - český preklad románu 
 http://jydupuis.apinc.org/vents/verne-phare.pdf - francúzsky text románu

Zdroje 

Knihy z 1905
Knihy Julesa Verna
Sfilmované knihy
Jaskyňa mŕtvych netopierov

Jaskyňa mŕtvych netopierov () je jediná sprístupnená vysokohorská jaskyňa na Slovensku, nachádzajúca sa v centrálnej časti hrebeňa Nízkych Tatier, na južnej strane masívu Ďumbiera. Vchod leží vo výške , približne  západne od Štefánikovej chaty pod Ďumbierom a  južne pod vrcholom Ďumbiera.

Patrí medzi členité jaskyne, dosiaľ je známych 14 poschodí s celkovou dĺžkou  a hĺbkou . Najväčší priestor, nazývaný Bystrický dóm, sa nachádza na 7. poschodí v hĺbke , a jeho objem predstavuje .

K zaujímavostiam patria vulkanické horniny kriedového veku s obsahom achátov s bieloružovým odtieňom a početné kostry netopierov, ktoré sa nachádzajú skoro v celej jaskyni. Podľa nich jaskyňa dostala svoje pomenovanie. Vek niektorých kostier sa odhaduje na 6000 rokov. V jaskyni sa našli aj kostry iných zvierat.

Jaskyňa je najväčším pohrebiskom netopierov na Slovensku. Od roku 2001 patrí medzi národné prírodné pamiatky (maloplošné chránené územia s najvyšším stupňom ochrany). Predmetom ochrany sú mohutné podzemné krasové priestory a početné jaskynné úrovne. Je verejnosti prístupná.

Prístup 
 po  turistickej trase z horského strediska Trangoška (, prístup: bus, auto z Brezna, Podbrezovej) na chatu M. R. Štefánika (,  hlavný hrebeň Nízkych Tatier)
 vstup je potrebné vopred telefonicky objednať u správcu jaskyne.

Externé odkazy 
 Jaskyňa mŕtvych netopierov – hiking.sk
 Informácie pre návštevníkov, kontakt na správcu, vizualizácia – Speleoklub Banská Bystrica
 Poloha na turistickej mape

Zdroje 

Jaskyne na Slovensku
Chránené územia Národného parku Nízke Tatry
Národné prírodné pamiatky v Banskobystrickom kraji
Chránené územia v okrese Brezno
Bystrá (okres Brezno)
FA Premier League 2009/2010

FA Premier League 2009/10 bol osemnásty ročník najvyššej anglickej futbalovej ligy, hrajúcej od roku 1992. Liga začala 15. augusta 2009 a skončila 9. mája 2010. Titul vyhrala Chelsea Londýn. Zostúpili tímy Burnley, Hull City a Portsmouth. Z druhej najvyššej ligy ich v nasledujúcom ročníku nahradia Blackpool, Newcastle United a West Bromwich Albion. V tomto ročníku sa objavili dvaja slovenský hráči. Boli to Martin Škrtel z Liverpoolu a Vladimír Weiss z Boltonu Wanderers. Najlepším strelcom sa stal Didier Drogba s 29-timi gólmi pred Waynenom Rooneym, ktorý zaostal o tri góly.

Účastníci ročníka 2009/2010 
 

 Arsenal(CL) 
 Aston Villa 
 Birmingham City (N) 
 Blackburn Rovers 
 Bolton Wanderers 
 Burnley (N)
 Chelsea(CL)
 Everton(EL)
 Fulham(EL)
 Hull City
 Liverpool(EL)
 Manchester City
 Manchester United(CL)
 Portsmouth
 Stoke City
 Sunderland
 Tottenham Hotspur
 West Ham United
 Wigan Athletic
 Wolverhampton Wanderers (N)

Poznámky 
 N - nováčik
2 CL - Champions League (Liga majstrov)
3 EL - Europa League (Europska liga)

Tabuľka 

Poznámka: M= majster, P= pohár, Z= zostupujúci Por= poradie, Záp= zápasy, V= víťazstvo, R= remíza, P= prehra, GS= strelené góly, GI= inkasované góly, GD= rozdiel medzi strelenými a inkasovanými gólmi

Výsledky 

Poznámka: Domáci tím je napísaný v riadku

Najlepší strelci

Hráč a tréner mesiaca 

2009/10
Futbal v 2009
Futbal v 2010
Miloš Lačný

Miloš Lačný (* 8. marec 1988) je slovenský futbalista, ktorý hráva na pozícii hrotového útočníka. V súčasnosti je hráčom klubu ŠKF Sereď. Mimo Slovenska hral aj v Česku, Škótsku, Bielorusku, Kazachstane, Poľsku a Gruzínsku.

V októbri 2013 prišla na svet jeho prvorodená dcéra, ktorej spolu s manželkou Lenkou dali meno Šarlota.

Referencie

Externé odkazy 
 Miloš Lačný na oficiálnej stránke klubu MFK Ružomberok

Slovenskí futbalisti
Hráči AC Sparta Praha
Hráči ŠK Slovan Bratislava
Hráči MFK Ružomberok
Róbert Mak

Róbert Mak (* 8. marec 1991) je slovenský futbalista, ktorý hráva na pozícii stredopoliara. V súčasnosti je hráčom maďarského klubu Ferencvárosi TC. Je členom slovenskej reprezentácie. Po pôsobení v Akadémii a Rezervnom mužstve Manchestru City, kde vyhral FA Youth Cup v sezóne 2007-08, podpísal trojročnú zmluvu s Bundesligovým tímom 1. FC Norimberg. Po sezóne 2013 - 2014 prestúpil do tímu najvyššej gréckej ligy PAOK Solún.

Klubová kariéra 
Mak, rodák z Bratislavy, začal hrať futbal z mládežnou čatou za miestny klub ŠK Slovan Bratislava. Keď mu bolo 13, nastúpil za Manchester City v akadémii. Tam hral s jeho krajanmi Vladom Weissom a Filipom Mentelom. Do Manchestru City rezervy postúpil vo veku 17 rokov, ale nikdy nedostal šancu v hlavnom tíme. Je sezóna 2007-08 a je FA Youth Cup víťaz. Dňa 11. júna 2010,podpísal trojročnú zmluvu na 1. FC Norimberg za nezverejnenú čiastku. Jeho prvý gól v Bundeslige zaznamenal pri prehre 1-3 s 1. FC Kaiserslautern dňa 20. novembra 2010.

Referencie

Externé odkazy 
 Róbert Mak na stránke transfermarkt.com 

Osobnosti z Bratislavy
Slovenskí futbalisti
Hráči Manchester City FC
Hráči 1. FC Nürnberg
Štátna cesta 8alt (Chorvátsko)

Štátna cesta D8alt alebo Pelješacká rýchlostná cesta () je chorvátska štátna cesta, ktorá je momentálne vo výstavbe. Bude vybudovaná v parametroch rýchlostnej cesty a nahradí tak čiastočne cestu D8, ktorá je prerušená bosniansko-hercegovinským teritóriom v okolí mesta Neum. 

Najdôležitejším objektom je vyše dvojkilometrový Most Pelješac, ktorý je vo výstavbe od roku 2007. Pôvodne mal byť dostavaný v roku 2011, no z dôvodu finančnej krízy a nedostatku financií bola stavba mosta, rovnako ako aj cesty pozastavená. V súčasnosti sa otvorenie časti cesty v polovičnom profile a s mostom plánuje na rok 2022. 

Názov D8alt je len pracovným názvom, preto je pravdepodobné, že po dostavaní cesty jej bude pridelené iné číslo.

Pozri aj
 Most Pelješac

Externé odkazy
 Vizualizácia Mosta Pelješac
 Technické údaje mosta (chorvátsky)
 Zoznam výjazdov a iných objektov na D8alt

8alt
Iskerník prudký

Iskerník prudký (Ranunculus acris) je jedovatá rastlina z čeľade iskerníkovité (Ranunculaceae). 

Iskerník prudký je väčšinou rozkonárená bylina s výškou do 1 metra. Vďaka väčšiemu vzrastu ho možno odlíšiť od niektorých podobných zástupcov tohto rodu, ktoré majú väčšinou menšiu výšku, napríklad iskerník hľuznatý (Rannunculus bulbosus), iskerník plamenný (Rannunculus flamula) alebo iskerník roľný (Rannunculus arvensis). 

Je charakteristický žltými, iskrivo lesklými kvetmi a strihanými listami. Na rastline sa nachádzajú prízemné aj stonkové listy, pričom prízemné sú bohatšie strihané, päť až sedem klanné. So vzrastajúcou výškou na stonke sa tvar listov mení. Stonkové listy sú sediace a smerujú nahor. Z rubovej strany majú listy svetlejšiu farbu. Kvety sú obojpohlavné a pravidelné, prítomné sú kalištné lístky (5) aj korunné lupienky (5). Kvet obsahuje veľký počet tyčiniek, piestik tiež zrastá z veľkého počtu plodolistov. Vo väčších počtoch kvety vytvárajú veľkú, voľnú, riedku metlinu. Kvitne od mája do októbra. Plodmi sú nažky s ohnutým zobáčikom. Iskerník je teplomilná rastlina 

Rastie najmä na lúkach často vo veľkých počtoch, ale možno ho nájsť aj na iných miestach od nížin až po subalpínsky stupeň, pričom preferuje vlhkejšie, dusíkaté a hlinité pôdy. Na území Slovenska patrí medzi najrozšírenejšie druhy tohto rodu. Patrí medzi trvalé rastliny.

Toxicita 
Celá rastlina obsahuje ranunkulín, ktorého enzymatickým štiepením vzniká toxický protoanemonín. Protoanemonín má dráždivé účinky na pokožku a sliznice, spôsobuje vznik pľuzgierov. Zároveň pôsobí tlmivo na centrálnu nervovú sústavu, čo môže viesť až k zástave dýchania. Obsahuje aj jedovaté saponíny. Napriek tomu, že sušením rastliny jej toxicita prudko klesá, nie je vhodná ako prímes kŕmneho sena.

Iné projekty

Externé odkazy 
 Fotografický herbář
 Atlas rostlin

Iskerníkovité
Jedovaté rastliny
Rastliny so žltými kvetmi
Nîmes

Nîmes je francúzske mesto, ktoré sa nachádza v departemente Gard, v regióne Languedoc-Roussillon. Nîmes má bohatú históriu, ktorá siaha až do obdobia starovekého Ríma. Je populárnou turistickou destináciou. Amfiteáter v Nîmes je najlepšie zachovanou rímskou arénou vo Francúzsku, dnes slúži na koncerty a býčie zápasy. Dňa 29.09. 1567 došlo v Nimes k masakru katolíckeho obyvateľstva hugenotmi. Známa je pod názmom Micheláda v Nimes.

Poloha 
Mesto má rozlohu . Najvyšší bod je položený  a najnižší bod

Obyvateľstvo 
Počet obyvateľov je  ().

Nasledujúci graf zobrazuje vývoj počtu obyvateľov.

Osobnosti mesta 
 Klement IV. (* cca 1195 – † 1268), pápež
 Louis-Joseph de Montcalm (* 1712 – † 1759), šľachtic, veliteľ francúzskych severoamerických vojsk v sedemročnej vojne
 François Guizot (* 1787 – † 1874), historik a liberálny politik
 Frédéric Mistral (* 1830 – † 1907), lyrický a epický básnik z Provence
 Alphonse Daudet (* 1840 – † 1897), spisovateľ a dramatik
 Jean Gaston Darboux (* 1842 – † 1917), matematik
 Ernest Denis (* 1849 – † 1921), historik, politik, slavista a bohemista
 Gaston Doumergue (* 1863 – † 1937), politik a prezident
 Henri Donnedieu de Vabres (* 1880 – † 1952), profesor práva a sudca počas Norimberského procesu
 Édouard Daladier (* 1884 – † 1970), politik
 Bernadette Lafontová (* 1938 – † 2013), herečka
 Christian Giudicelli (* 1942), spisovateľ a literárny kritik
 Manuel Amoros (* 1962), futbalový obranca

Partnerské mestá 
  Braunschweig, Nemecko, 1962
  Frankfurt nad Odrou, Nemecko, 1976
  Meknes, Maroko, 2005
  Praha, Česko, 1967
  Preston, Spojené kráľovstvo, 1955
  Rišon le-Cion, Izrael, 1986
  Salamanca, Španielsko, 1979
  Verona, Taliansko, 1960

Referencie

Pozri aj 
Zoznam obcí departementu Gard
 Zoznam miest vo Francúzsku

Iné projekty

Externé odkazy 
 Oficiálna stránka